**Príloha č. 5 výzvy**

Číslo zmluvy predávajúceho:

Číslo zmluvy kupujúceho:

**RÁMCOVÁ ZMLUVA**

**o poskytovaní služieb v oblasti bezpečnosti a ochrany zdravia pri práci,**

**pracovnej zdravotnej služby a ochrany pred požiarmi**

uzatvorená podľa zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov, zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, zákona č. 314/2001 Z. z. o ochrane pred požiarmi v znení neskorších predpisov a na ne nadväzujúcich vykonávacích predpisov

(ďalej len „zmluva“)

medzi zmluvnými stranami:

**Objednávateľ: Kancelária Najvyššieho správneho súdu Slovenskej republiky** Trenčianska 56/A, 821 09 Bratislava 3

Štatutárny orgán: JUDr. Zuzana Kyjac, PhD., vedúca Kancelárie Najvyššieho

správneho súdu Slovenskej republiky

IČO: 53857097

DIČ: 2121511700

Bankové spojenie: Štátna pokladnica

IBAN: SK34 8180 0000 0070 0066 1644

Osoby oprávnené rokovať vo veciach:

zmluvných: JUDr. Lukáš Gallo, t. č.: 02/321 33 211

e-mail: lukas.gallo@nssud.sk

technických: Ing. Gabriela Steinerová; t. č.: 02/321 33 343

e-mail: gabriela.steinerová@nssud.sk

(ďalej len „objednávateľ“)

a

**Poskytovateľ:**

Zapísaný: Obchodný register Okresného súdu .....

IČO:

IČ DPH:

Bankové spojenie:

IBAN:

Menom spoločnosti koná:

Osoby oprávnené rokovať vo veciach:

zmluvných: ........................, t. č.:

e-mail:

technických: ........................., t. č.:

e-mail:

(ďalej len „poskytovateľ“)

**Článok I.**

**Základné ustanovenia**

1. Predmetom tejto zmluvy je záväzok poskytovateľa zabezpečovať pre objednávateľa preventívne a ochranné služby, ktorými sa rozumie bezpečnostno-technická služba a pracovná zdravotná služba (ďalej aj len „služby“). Účelom poskytovania služieb je
2. poradenstvo v oblasti úloh pri zaisťovaní bezpečnosti a ochrany zdravia pri práci (ďalej len „BOZP“) podľa príslušných ustanovení zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov (ďalej len „zákon o BOZP“) a
3. vykonávanie zdravotného dohľadu pre zamestnancov a poskytovanie odborných a poradenských činností zamestnávateľovi (ďalej len „PZS“) na plnenie jeho povinností podľa § 30 ods. 1 písm. a) až d), f), k) až m) zákona č. 355/2007 Z. z.o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov (ďalej len „zákon o ochrane zdravia“) v oblasti ochrany a podpory zdravia pri práci.
4. Služby podľa predchádzajúceho odseku sa poskytujú na základe požiadaviek a potrieb objednávateľa.
5. Predmetom tejto zmluvy je súčasne záväzok poskytovateľa zabezpečiť pre objednávateľa plnenie úloh a povinností na úseku ochrany pred požiarmi (ďalej len „ochrana pred požiarmi“ alebo „OPP“), ktoré upravujú príslušné ustanovenia zákona č. 314/2001 Z. z. o ochrane pred požiarmi v znení neskorších predpisov (ďalej len „zákon o OPP“), a to podľa požiadaviek a potrieb objednávateľa.
6. Služby a ochranu pred požiarmi, ich rozsah a rámcové náplne podľa predošlých bodov tohto článku je poskytovateľ povinný zabezpečovať v sídle objednávateľa, prostredníctvom odborne spôsobilých a zákonom oprávnených osôb na výkon predmetných činností a postupmi, ktoré budú v súlade so všetkými príslušnými všeobecne záväznými právnymi predpismi.
7. Poskytovateľ týmto prehlasuje, že je oprávnený vykonávať činnosti podľa tejto zmluvy na základe platných osvedčení, povolení, resp. súhlasov udelených príslušnými orgánmi a tieto dokumenty sa zaväzuje udržiavať v platnosti počas celú dobu trvania zmluvného vzťahu.
8. Zmluvné strany si po uzavretí zmluvy prostredníctvom kontaktných osôb uvedených v jej záhlaví upresnia spôsob fungovania ich vzájomnej spolupráce a výmeny potrebných informácií.
9. Zmluva sa uzatvára na dobu určitú, a to na 24 mesiacov od jej účinnosti.

**Článok II.**

**Povinnosti poskytovateľa**

1. Poskytovateľ vykoná vstupný audit (zameraný na zistenie informácií potrebných pre optimálny výkon poskytovaných služieb) s navrhnutím opatrení v lehote 30 pracovných dní odo dňa nadobudnutia účinnosti zmluvy.
2. Poskytovateľ vypracuje / aktualizuje kompletnú dokumentáciu pre oblasti služieb a ochrany pred požiarmi v súlade s platnými právnymi predpismi podľa špecifických podmienok objednávateľa, a to v lehote 3 mesiacov odo dňa nadobudnutia účinnosti zmluvy.
3. Poskytovateľ sa v súvislosti so zabezpečovaním bezpečnostno-technickej služby najmä zaväzuje, že bude pre objednávateľa
4. vykonávať činnosti bezpečnostného technika, výchovu a vzdelávanie v oblasti BOZP, odbornú, kontrolnú a poradenskú činnosť,
5. vypracovávať plány školení z oblastí BOZP,
6. vykonávať periodické oboznamovanie a informovanie zamestnancov o predpisoch z oblasti BOZP, a to minimálne 1x počas trvania tejto zmluvy,
7. vykonávať vstupné oboznamovanie a informovanie zamestnancov o predpisoch z oblasti BOZP, vrátane výchovy a vzdelávania,
8. vykonávať komplexné previerky stavu BOZP na všetkých pracoviskách v lehotách stanovených v predpisoch z oblasti BOZP alebo interných normách,
9. viesť evidenciu pracovných úrazov, chorôb z povolania, havárií technických zariadení,
10. zisťovať príčiny vzniku pracovných úrazov a zúčastňovať sa na vyšetrovaní pracovných úrazov,
11. vypracovávať, viesť a aktualizovať príslušnú dokumentáciu BOZP v súlade s predpismi z oblasti BOZP, a to najmä organizačnú smernicu BOZP, smernicu pre poskytovanie osobných ochranných pracovných prostriedkov, smernicu na zabezpečenia nebezpečných činností.
12. Poskytovateľ sa v súvislosti so zabezpečovaním pracovnej zdravotnej služby najmä zaväzuje, že bude pre objednávateľa
13. hodnotiť faktory práce a pracovného prostredia a spôsob vykonávania práce z hľadiska ich možného vplyvu na zdravie zamestnancov,
14. zisťovať expozíciu zamestnancov faktorom práce a pracovného prostredia a ich možné kombinované účinky na zdravie,
15. hodnotiť zdravotné riziká, ktoré ohrozujú zdravie zamestnancov pri práci v súlade s expozíciou, zabezpečovať objektivizáciu týchto faktorov,
16. vypracovávať posudky o riziku a kategorizácie pracovných činností – pravidelné hodnotenie zdravotného rizika a aktualizácia kategorizácie prác z hľadiska zdravotných rizík (minimálne 1x za 18 mesiacov pri prácach zaradených do 2. kategórie) a v prípade zmien s vypracovaním písomného záznamu,
17. vypracovávať prevádzkové poriadky a ich aktualizáciu,
18. navrhovať zamestnávateľovi opatrenia na zníženie alebo odstránenie rizika, upozorňovať zamestnávateľa na prácu so zvýšenou mierou zdravotného rizika,
19. vypracovávať interné smernice pre osobitné činnosti, napr. práca so zobrazovacími jednotkami, manipulácia s bremenami, smernica na zabezpečenie a vykonávanie lekárskych preventívnych prehliadok, traumatologický plán a pod.,
20. podporovať prispôsobovanie práce a pracovných podmienok zamestnancom z hľadiska ochrany zdravia,
21. poskytovať primerané poradenstvo zamestnávateľovi a zamestnancom pri

* plánovaní a organizácii práce, ich odpočinku, spôsobu výkonu práce z hľadiska ochrany zdravia a usporiadania pracoviska,
* ochrane zdravia pred nepriaznivým vplyvom faktorov práce a pracovného prostredia alebo technológií, ktoré sa používajú alebo plánujú používať,
* ochrane pred chorobami z povolania a ochoreniami súvisiacimi s prácou,
* kladnom ovplyvňovaní zdravia, hygiene, fyziológii práce, psychológii práce a ergonómii,

1. zabezpečovať školenie o poskytovaní predlekárskej prvej pomoci pre jednotlivé faktory práce a pracovného prostredia, kde to vyžaduje legislatíva,
2. úlohy PZS vykonávať odbornými zdravotníckymi pracovníkmi kvalifikovanými na výkon PZS,
3. predmet výkonu činností PZS realizovať formou:

* telefonických, osobných a písomných konzultácií,
* vypracovávania písomných dokumentácií, dokladov,
* prednášok, školení,
* osvetovej činnosti,

1. vykonávať osobné konzultácie, prednášky, školenia a osvetovú činnosť.
2. Poskytovateľ pri plnení úloh a povinností na úseku ochrany pred požiarmi sa najmä zaväzuje
3. vykonávať preventívne protipožiarne prehliadky v objektoch objednávateľa,
4. určovať miesta so zvýšeným nebezpečenstvom vzniku požiaru a počet členov protipožiarnych hliadok,
5. vykonávať školenie novoprijatých zamestnancov, vedúcich zamestnancov a ostatných zamestnancov, zamestnancov zabezpečujúcich ochranu pred požiarmi v mimopracovnom čase v termínoch stanovených legislatívnymi predpismi,
6. aktualizovať, viesť a udržiavať dokumentáciu ochrany pred požiarmi v súlade so skutočným stavom,
7. vykonávať odbornú a poradenskú činnosť,
8. pripravovať, organizovať a vyhodnocovať cvičné požiarne poplachy,
9. usmerňovať, organizovať a kontrolovať plnenie povinností vyplývajúcich z predpisov z oblasti OPP,
10. určovať požiadavky protipožiarnej bezpečnosti pri zmene užívania stavieb,
11. zastupovať objednávateľa a zúčastňovať sa pri požiarnych kontrolách zo strany štátneho dozoru.
12. Poskytovateľ zabezpečuje svoje záväzky vyplývajúce z tejto zmluvy počas pracovných dní v týždni od pondelka do piatku, v pracovnom čase od 07.00 hod. do 16.30 hod., pokiaľ sa s objednávateľom písomne nedohodol inak. Požiadavky a potreby objednávateľa realizuje poskytovateľ vo všeobecnej lehote 3 pracovných dní. V prípade mimoriadnych (náhlych) udalostí poskytovateľ realizuje požiadavky a potreby objednávateľa do 24 hodín.
13. Poskytovateľ má pri činnostiach vykonávaných podľa tejto zmluvy postavenie sprostredkovateľa pri spracúvaní osobných údajov podľa § 34 zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov. Poskytovateľ je oprávnený začať so spracúvaním osobných údajov v mene objednávateľa dňom nadobudnutia účinnosti tejto zmluvy.
14. Kategóriami dotknutých osôb sú zamestnanci objednávateľa, príp. rodinní príslušníci zamestnancov objednávateľa, uchádzači o zamestnanie, ako aj bývalí zamestnanci objednávateľa. Povolené operácie sú získavanie, zhromažďovanie, uchovávanie, vymazanie a likvidácia.
15. Poskytovateľ sa zaväzuje spracúvať osobné údaje o zamestnancoch objednávateľa, resp. dotknutých osobách v súlade so zákonom o BOZP, zákonom o OPP a zákonom o ochrane zdravia v rozsahu: meno, priezvisko, titul, dátum narodenia a bydlisko dotknutej osoby.
16. Účelom spracúvania osobných údajov je ich evidencia poskytovateľom pri zabezpečovaní služieb a ochrany pred požiarmi v rozsahu určenom príslušnými právnymi predpismi a podľa tejto zmluvy. Povolenou spracovateľskou operáciou s osobnými údajmi je evidencia osobných údajov dotknutých osôb, ich získavanie a zhromažďovanie v súvislosti s výkonom činnosti podľa tejto zmluvy.
17. Poskytovateľ je povinný spracúvať osobné údaje osobne, a nie je oprávnený do spracúvania zapojiť ďalšieho poskytovateľa. Osobné údaje sa budú spracúvať po dobu účinnosti tejto zmluvy.

**Článok III.**

**Povinnosti objednávateľa**

1. Objednávateľ sa zaväzuje poskytovať maximálnu súčinnosť pri zabezpečovaní služieb a ochrany pred požiarmi a včas informovať poskytovateľa o všetkých skutočnostiach, ktoré sa týkajú bezpečnosti práce, technických zariadení, ochrany zdravia a ochrany pred požiarmi.
2. Objednávateľ sa zaväzuje umožniť poskytovateľovi v nevyhnutnom rozsahu vstup do všetkých priestorov objednávateľa a pohybovať sa v týchto v sprievode objednávateľom určenej osoby.
3. Objednávateľ bude poskytovateľa v predstihu najmenej 3 pracovných dní informovať o vzniku nových štátnozamestnaneckých alebo obdobných pracovných pomerov.
4. Objednávateľ zabezpečí pre poskytovateľa primerané podmienky na uloženie agendy a na výkon nutných administratívnych prác.

**Článok IV.**

**Cena a platobné podmienky**

1. Zmluvné strany sa dohodli, že za riadne a včasné zabezpečovanie služieb a ochranu pred požiarmi podľa tejto zmluvy za celé obdobie trvania zmluvného vzťahu objednávateľ zaplatí odmenu neprevyšujúcu sumu ...........,.. € bez DPH, t. j. ...........,.. € s DPH. Cena uvedená v predchádzajúcej vete je konečná, sú v nej zahrnuté všetky dopravné, mzdové a iné oprávnené nároky poskytovateľa. DPH bude účtovaná v súlade s platnými právnymi predpismi.
2. Objednávateľ nie je povinný využiť / vyčerpať predmet tejto zmluvy v dohodnutej cene podľa predošlého odseku.
3. Poskytovateľ doručí objednávateľovi faktúru za služby a ochranu pred požiarmi poskytnuté v období kalendárneho mesiaca vystavenú na sumu ................,.. € bez DPH, t. j. ........,.. € s DPH, a to v lehote do 10 kalendárnych dní po uplynutí príslušného kalendárneho mesiaca.
4. V prípade omeškania sa s úhradou peňažného plnenia môže oprávnená strana uplatniť zmluvný úrok z omeškania vo výške 0,05 % z nezaplatenej sumy za každý deň omeškania.
5. Lehota splatnosti faktúry je podľa § 340b zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) 30 dní odo dňa doručenia faktúry objednávateľovi. Faktúra musí obsahovať náležitosti účtovného dokladu podľa príslušných právnych predpisov. V prípade, že doručená faktúra nebude obsahovať tieto náležitosti, objednávateľ ju vráti poskytovateľovi na prepracovanie a opravu. V tomto prípade začína plynúť nová lehota splatnosti po jej opätovnom doručení objednávateľovi.
6. Zmluvné strany sa dohodli na zasielaní faktúr objednávateľovi prostredníctvom poštového podniku na adresu jeho sídla.
7. Zmluvné strany konštatujú, že v prípade predčasného ukončenia platnosti tejto zmluvy, t. j. pred uplynutím doby trvania zmluvného vzťahu podľa čl. I bodu 7. tejto zmluvy, má poskytovateľ nárok na úhradu príslušnej časti ceny za služby, ktoré boli poskytnuté objednávateľovi počas platnosti zmluvy až do jej ukončenia.

**Článok V.**

**Ustanovenia o trvaní, zmene a odstúpení od zmluvy**

1. Táto zmluva zaniká:
2. zánikom spôsobilostí a oprávnení podľa čl. I bodu 5. tejto zmluvy na poskytovanie služieb a ochranu pred požiarmi,
3. uplynutím výpovednej doby s tým, že každá zo zmluvných strán je oprávnená túto zmluvu vypovedať písomnou výpoveďou aj bez uvedenia dôvodu s výpovednou dobou dva kalendárne mesiace, ktorá začína plynúť prvým dňom kalendárneho mesiaca nasledujúceho po dni doručenia výpovede,
4. dohodou zmluvných strán,
5. písomným odstúpením od tejto zmluvy v prípade podstatného porušenia tejto zmluvy druhou zmluvnou stranou, ak porušujúca strana nevykoná nápravu po písomnom upozornení do 14 kalendárnych dní od doručenia upozornenia; účinky odstúpenia od zmluvy nastávajú dňom doručenia písomného odstúpenia druhej zmluvnej strane.
6. Za podstatné porušenie tejto zmluvy objednávateľom sa považuje:
7. neposkytnutie dostatočnej súčinnosti poskytovateľovi, a to ani po písomnom upozornení zo strany poskytovateľa,
8. omeškanie objednávateľa so zaplatením splatnej faktúry po dobu dlhšiu ako 30 kalendárnych dní od začiatku lehoty jej splatnosti.
9. Za podstatné porušenie tejto zmluvy poskytovateľom sa považuje najmä
10. preukázateľné opakované neplnenie záväzkov poskytovateľa podľa tejto zmluvy, a to napriek písomnému upozorneniu zo strany objednávateľa,
11. spôsobenie škody súvisiacej s neplnením povinností podľa tejto zmluvy riadne a včas.

**Článok VI.**

**Zodpovednosť za škodu**

1. Poskytovateľ zodpovedá za škodu spôsobenú objednávateľovi pri poskytovaní služieb a ochrany pred požiarmi podľa tejto zmluvy v zmysle príslušných ustanovení Obchodného zákonníka.
2. Objednávateľ môže žiadať od poskytovateľa náhradu škody, ktorá mu vznikne, ak poskytovateľ nevykonáva svoju činnosť riadne a v súlade s touto zmluvou a s príslušnými všeobecne záväznými právnymi predpismi a ani po písomnom upozornení objednávateľa nevykoná nápravu, a to ani v primeranej lehote poskytnutej objednávateľom. Poskytovateľ zodpovedá za kvalitu vykonávaných činností v zmysle tejto zmluvy a v prípade, že orgán vykonávajúci štátny dozor zistí preukázateľné nedostatky v činnosti objednávateľa a ak ich odstránenie je v kompetencii a zodpovednosti poskytovateľa, poskytovateľ sa zaväzuje tieto nedostatky odstrániť. Objednávateľ je oprávnený požadovať od poskytovateľa úhradu prislúchajúcej časti sankcií udelených objednávateľovi zo strany orgánu štátneho dozoru v dôsledku nedostatkov zistených v oblasti BOZP, ochrany pred požiarmi a PZS, ak boli tieto preukázateľne spôsobené činnosťou poskytovateľa, ktorá je predmetom tejto zmluvy, resp. zanedbaním povinností poskytovateľa dojednaných v tejto zmluve.
3. Poskytovateľ nezodpovedá za škodu, ktorú objednávateľ utrpí nedodržaním doporučení poskytovateľa poskytnutých podľa tejto zmluvy. Poskytovateľ ďalej nezodpovedá za škodu, ktorá objednávateľovi vznikne z dôvodu, že objednávateľ nezabezpečí účasť zamestnancov na činnostiach zabezpečovaných poskytovateľom podľa tejto zmluvy.
4. Poskytovateľ zodpovedá za správnosť a úplnosť obsahu dokumentácie a iných výstupov, vyhotovených v zmysle tejto zmluvy a za ich súlad s príslušnými právnymi predpismi. Objednávateľ nie je povinný preskúmavať správnosť, ani úplnosť obsahu dokumentácie a iných výstupov.
5. Poskytovateľ vyhlasuje, že má za účelom krytia náhrady škody v prípade vyvodenia zodpovednosti poskytovateľa uzatvorenú poistnú zmluvu.

**Článok VII.**

**Záverečné ustanovenia**

1. Táto zmluva sa môže meniť alebo dopĺňať len písomne a na základe očíslovaných dodatkov.
2. Zmluva je vyhotovená v štyroch vyhotoveniach, z ktorých každá zmluvná strana obdrží po dve vyhotovenia.
3. Táto zmluva nadobúda platnosť dňom podpisu obidvoma zmluvnými stranami. Zmluva je povinne zverejňovanou zmluvou v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov, ktorá v súlade s § 47a ods. 1 zákona č. 40/1964 Zb. Občiansky zákonník v znení neskorších predpisov nadobúda účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.
4. Zmluvné strany vyhlasujú, že sú plne spôsobilé na právne úkony, že ich zmluvná voľnosť nie je ničím obmedzená, že zmluvu neuzavreli ani v tiesni, ani za nápadne nevýhodných podmienok, že si obsah zmluvy dôkladne prečítali a že tento im je jasný, zrozumiteľný a vyjadrujúci ich slobodnú, vážnu a spoločnú vôľu, a na znak súhlasu ju vlastnoručne podpisujú.

V Bratislave, dňa .................... V Bratislave, dňa ....................

................................................ ................................................

Objednávateľ Poskytovateľ